|  |  |  |
| --- | --- | --- |
| Rīgā | Nr. | 2013.gada \_.\_\_\_\_\_\_\_\_ |

**.§**

**Informatīvais ziņojums „Par pasākumiem, kas ir veikti, ieviešot rekomendācijas korupcijas risku novēršanai tiesībsargājošās institūcijās”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai informatīvo ziņojumu.

2. Iekšlietu ministrijai līdz 2013.gada 30.decembrim:

2.1. pabeigt Valsts policijā un Valsts robežsardzē īpašiem korupcijas riskiem pakļauto amatu identificēšanu un sastādīt attiecīgu darbinieku sarakstu;

2.2. sagatavot noteikumu projektu „Grozījumi Ministru kabineta 2009.gada 7.aprīļa noteikumos Nr.305 "Kārtība, kādā veicama publiskas vietas novērošana, izmantojot tehniskos līdzekļus, kā arī novērošanā iegūto datu glabāšana un publiskošana””, kā arī veikt grozījumus saistītajos iekšējos normatīvajos aktos, precizējot, rīcību gadījumos, kad aprīkojums nedarbojas noteiktajā kārtībā, dati var tikt dzēsti vai var būt traucēta datu saglabāšana, un noteiktā kārtībā iesniegt Ministru kabinetā;

2.3. sagatavot noteikumu projektu „Grozījumi Ministru kabineta 2007.gada 7.augusta noteikumos Nr.532 „Iekšlietu ministrijas sistēmas iestāžu un Ieslodzījumu vietas pārvaldes amatpersonu ar speciālo dienesta pakāpi darbības un tās rezultātu novērtēšanas kārtība””, nosakot, ka darbinieka novērtēšanā papildus citām kompetencēm jāvērtē arī disciplīnas ievērošana, ētiskums, interešu konflikta nepieļaušana, līdzdalība noziedzīgu nodarījumu atklāšanā, it īpaši, ja tie izdarīti valsts institūciju dienestā, un noteiktā kārtībā iesniegt Ministru kabinetā;

2.4. sastādīt vidēja termiņa plānu, kā iestāde novērsīs ekonomiskos priekšnoteikumus korupcijas risku mazināšanai, ņemot vērā to, kurās korupcijas riska jomās nodarbinātajām valsts amatpersonām atalgojums ir kritiski zems un rada sarežģījumus mājsaimniecības pamatvajadzību nodrošināšanā.

3. Iekšlietu ministrijai līdz 2014.gada 31.janvārim iesniegt Korupcijas novēršanas un apkarošanas birojā informāciju par šī protokollēmuma 2.punktā minēto uzdevumu izpildi.

4. Korupcijas novēršanas un apkarošanas birojam, pamatojoties uz ministriju iesniegto informāciju par informatīvā ziņojuma uzdevumu izpildi, sagatavot un līdz 2014.gada 31.martam iesniegt noteiktā kārtībā Ministru kabinetā informatīvo ziņojumu par šajā protokollēmumā minēto uzdevumu izpildi.

Ministru prezidents V.Dombrovskis

Valsts kancelejas direktore E.Dreimane

Iesniedzējs:

Ministru prezidents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Dombrovskis

Vizē:

Korupcijas novēršanas un apkarošanas

biroja priekšnieks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Streļčenoks

2013.07.31. 12:35

285

A.Strīķeris

67356165-231

alvils.strikeris@knab.gov.lv